cyanic-selkie/wikianc huggingface dataset:
FC Avenir Beggen
1985 bis 1990
Uganks der Saison 1985/86 huet de Michel Clement d'Successioun vum Paul Philipp iwwerholl. Säin Assistent gouf den Ungar Lajos Subits, deen och de Poste vum Sportdirekter am Club iwwerholl huet. D'Ekipp gouf mat de Lëtzebuerger Nationalspiller Théo Malget an Hubert Meunier verstäerkt, sou wéi vum jonken Däitschen Thomas Wolf. D'Saison konnt mam Gewënn vum 4. Championstitel an der Veräinsgeschicht ofgeschloss ginn. Den Armin Krings war erëm de beschte Golgetter an der Nationaldivisioun mat 25 Goler. Just d'Reserven hu méi eng schlecht Saison gespillt. Si sinn ofgestigen.
Fir d'Saison 1986/87 sinn zwéin nei Spiller op Beggen komm: de Martin Jank an de Fred Schreiner. Enn August '86 gouf en internationalen Tournoi am Stade rue Henri Dunant gespillt. Nieft der Heemekipp hunn d'Reserve vu Borussia Mönchengladbach a vum 1. FC Köln matgespillt, an den SC Birkenfeld. Um Enn vun dëser Saison ass den Avenir Beggen Zweeten am Championnat ginn, a si hunn d'Coupe gewonnen andeems se an der Finall den Drëtte vum Championnat, d'Spora Lëtzebuerg, mat 6-0 iwwerrannt hunn. Den Armin Krings war erëm Torschützekinnek vun der Saison mat 24 Goler.
1987/88: De System wéi de Championnat gespillt gëtt, gouf déi Saison geännert. De Play-Off-System no der regulärer Ronn gouf agefouert. Dräi nei Spiller hu fir déi Saison zu Beggen ënnerschriwwen: de Lex Wilhelm, den David Wynn an de Jean Mond. Wärend der Saison ass de Michel Clement aus perséinleche Grënn als Trainer zeréckgetrueden an hie gouf vum Jean-Marie Nürenberg ofgeléist. D'1. Ekipp gouf erëm Zweet am Championnat an och Zweet an der Coupe (0-1 Defaite an der Finall géint d'Jeunesse). Déi Beggener ware glécklech datt si sech konnte fir d'Coupe des Coupes qualifizéieren, well d'Jeunesse och Champion gi war. D'Reserven sinn déi Saison alt erëm ofgestigen.
An der Saison 1988/89 ass de Louis Pilot, neien Trainer zu Beggen ginn. Hie konnt op net manner wéi 7 nei Spiller zielen. Déi wichtegst Matcher waren déi zwee Matcher an der Coupe d'Europe géint de KV Mechelen (FC Malines) (0-5 zu Mechelen, 1-3 zu Lëtzebuerg). Nom Championnat war Beggen op der véierter Plaz vun de Play-Offen an d'Coupe-Finall gouf erëm verluer, dës Kéier 0-2 géint d'Union um Terrain vun der Aris Bouneweg, wou d'Finall ausgedroe gouf well de Stadion op der Areler Strooss ëmgebaut gouf. Dat war déi éischt Saison zanter 1982 an där Beggen sech net fir eng international Kompetitioun qualifizéiert hat.
Fir d'Saison 1989/90 hunn den Hubert Meunier an de Gilbert Dresch (dee bal 15 Joer zu Beggen gespillt hat) de Club verlooss. Si goufen duerch d'Fransousen Daniel Ferrassini a Mustapha Malek, an duerch de lëtzebuergeschen Internationalen Carlo Weis ersat. Bis bal un d'Enn vun der Saison huet et ausgesi wéi wa Beggen kéint den Doublé gewannen, mä de 75.Anniversaire vum Club war an ee schlecht Liicht geroden duerch eng intern Kris am Club, déi als Resultat hat, datt de Louis Pilot erausgehäit gouf a séier duerch den Albert Adams ersat gouf. Mä duerch dëst huet d'Ekipp d'Selbstvertraue verluer an den alles entscheedende Match zu Beggen géint Union gouf 0-1 verluer, an dat virun iwwer 3000 Leit, déi sech vill erwaart hate fir dann déif enttäuscht ze ginn. E puer Deeg méi spéit huet Beggen dunn och nach an der Halleffinall vun der Coupe 2-4 zu Hesper verluer. Deen eenzege positive Punkt vun dëser Saison war d'Qualifikatioun fir den UEFA Cup.
D'90er Joren
Déi Qualifikatioun fir den UEFA Cup huet Inter Bratislava aus der Slowakei als Géigner op Beggen bruecht an d'Saison huet optimal ugefaangen, well déi 2-1 am éischte Match konnte geschloe ginn. Déi Victoire war eppes wéi den Europäeschen Ufank fir de FC Avenir. Obschonn de Réckmatch zu Bratislava mat 0-5 verluer gaangen ass an d'Ekipp sech an där Saison net fir eng international Kompetitioun konnt qualifizéieren - duerch Nowierkunge vun de Problemer an der Saison virdrun - hu s et fäerdeg bruecht ë bësse Lëtzebuerger Foussballgeschicht an de kommende Joren ze schreiwen. 1992 hu se d'Coupe gewonnen andeems d'Spora mat 6-0 ofgefäerdegt gouf a se hu sech fir d'Coupe des Coupes (déi et haut net méi gëtt) qualifizéiert. An der éischter Ronn si se op B36 Thorshavn vun de Färoerinsele gefall, e Géigner op zimmlech dem selwechten Niveau wéi Beggen. An sou hu si sech fir d'2.Ronn qualifizéiert, 2-1 am zesummegerechente Resultat vun deenen 2 Matcher. Mä déi nach méi grouss Sensatioun koum dunn eng Ronn méi spéit: Beggen ass mat engem 0-0 an der Täsch vu Moskau heemkomm, wou se géint Spartak gespillt haten. Leider si se dunn erëm séier op de Buedem vun den Tatsaachen ukomm, wéi s'am Réckmatch zu Beggen 1-5 verluer hunn. D'Saison 1992/93 huet um Enn den zweeten Doublé an der Veräinsgeschicht mat sech bruecht andeems de Championnat gewonne gouf an natierlech d'Coupe an der Finall géint den F91 Diddeleng. Zeréck an Europa huet Beggen just mat knappse Resultater erëm zweemol verluer, an zwar géint Rosenborg Trondheim (0-1 doheem, 0-2 auswäerts). Mä dat huet de Club net opgehale fir den "duebelen Doublé" ze realiséieren, d. h. an der Saison direkt duerno huet e seng 2 Titele verdeedegt an domat 2 Doubléen an der Zäit vun 2 Joer gewonnen. Dobäi gouf de F91 an der Coupe-Finall geschloen. Mä déi Kéier hat en absolut keng Chance an der Qualifikatioun fir d'Champions League. Galatasaray Istanbul huet de Wiichtelcher eng Lektioun ginn, wéi ee Foussball spillt, a Beggen gouf 5-1 doheem a 4-0 auswäerts geschloen.
An der follgender Saison 1994/95 konnt dee gudde Laf vun 3 Coupen an 2 Championstitelen hannereneen net weidergeféiert ginn an den Avenir huet sech "just" fir den UEFA Cup qualifizéiert. No engem 0-0 Gläichspill zu Örebro a Schweden Am Heemmatch huet den Avenir an der 30. Minutt den 1-0 geschoss, awer de Markus Krahen krut eng rout Kaart, Örebro huet ausgeglach an et huet geschéngt wéi wann alles eriwwer wier. Eréischt Deeg méi spéit huet en UEFA Geriicht confirméiert datt Örebro SK véier net-schweedesch Spiller agesat hat an hiren 1-1 "Succès" ass an en 3-0 Forfait-Succès fir Beggen gedréit ginn an den Avenir ass domat eng Ronn weiderkomm. An der nächster Ronn huet den Avenir Beggen géint den RC Lens aus Frankräich gespillt. Beggen ass zweemol ferm ënner d'Rieder komm (0-6 auswäerts, 0-7 doheem).
Déi nächst Jore bis d'Saison 1999/2000 waren all zimmlech enttäuschend. Just 1998 si se nach eng Kéier an d'Coupe-Finall komm, an hunn do 0-2 géint den CS Gréiwemaacher verluer. 2000 hu s et fäerdeg bruecht fir sech an den nei agefouerten Titel-Play-Offen ze qualifizéieren, mä do hu se véier vu sechs Matcher verluer, wat och weiderhi bedeit huet datt Beggen net international konnt spillen.
2000 bis 2006
An alle Saisone bis 2005 inklusiv huet sech d'Ekipp net fir den Titel-Play-Off konnte qualifizéieren, meeschtens hu se souguer bis déi lescht Spilldeeg géint den Ofstig gekämpft. Deen eenzegen Highlight war de Gewënn vun der Coupe de Luxembourg 2002, wéi Beggen an d'Finall géint Diddeleng komm ass. Entgéint allen Erwaardungen huet Beggen d'Resultat bis an d'Nospillzäit gehalen. De leschte Corner, de leschte Schoss an deen ass laanscht den Diddelenger Golkipper gaangen a Beggen hat hir siwent Coupe an der Veräinsgeschicht sécher a fir eng Saison sollt Beggen en internationale Comeback hunn - a wéi! Si haten d'Gléck Ispwich Town aus England zougeloust ze kréien! Dëst sollt déi éischt Kéier ginn, datt Beggen enger brittescher Ekipp an enger europäescher Kompetitioun géintiwwer sollt stoen. Wéi erwaart ass Beggen erausgeflunn (0-1 doheem, 1-8 auswäerts), mä déi finanziell Recette goufe séier verbraucht. Wéi 2004 de Comité ënner der Leedung vum Jean Hansen de Veräin iwwerholl huet, hat de FC Avenir Beggen iwwer 320000 Euro Scholden. Dësem Comité ass et gelong, dës Scholden komplett ofzebauen, soudatt de Veräin bannent e puer Joer scholdefräi war. Nodeems d'Wichtelcher an de Joren virdrun dacks spéit konnten de Maintien sécheren – sollt dëst 2006 net geléngen an den Avenir Beggen ass fir d'éischte Kéier no 41 Joer an d'Éierepromotioun gefall.
2006 bis 2011
Den Openthalt an der Éierepromotioun sollt just ee Joer daueren. 2007 ass Beggen rem opgestiegen a konnt d'Véierelsfinall vun der Coupe de Luxembourg erreechen. An der Saison drop ass dem Avenir Beggen dunn an der Nationaldivisioun, der deemoleger Fortis League, eng fënneft Plaz gelong. Am Summer 2008 sollten awer eng Rei Stammspiller de Veräin verloossen, soudatt de FC Avenir déi Saison drop mat nëmmen 13 Punkten aus 26 Matcher ofgestiegen ass.
2011 bis haut
Wéi op der Generalversammlung am Summer 2011 ugekënnegt gouf, sollt den Ofstieg an d'éischt Divisioun als Chance benotzt ginn, fir konsequent op d'Jugend ze setzen. Dëss Ambitioun ass och duerch d'Grënnung vun enger Commission des Jeunes ënnerstrach ginn. An dësem Summer 2011, grad wéi och an de Joren drop, gouf dann zu Beggen och e grousse Jugendtournoi organiséiert, wou sech d'Beggener Nowuessspiller net just mat hiren Alterskolleegen hei aus dem Land, mä och mat internationaler Konkurrenz wéi zum Beispill Cambridge United oder RW Oberhausen, konnte moossen. Zwee Joer méi spéit grënnt de FC Avenir e Centre de Formation.
D'éischt Ekipp vu Beggen huet iwwerdeems an der éischter Saison an der 1.Divisioun eng véiert Plaz am Südbezierk gemaach an ass domat och erëm an der Saison 2012/2013 an der 1.Divisioun ugetrieden. Fir em den Opstieg matzespillen huet et der jonker Ekipp u Konstanz gefeelt, soudatt um Enn vun der Saison eng 5.Plaz an der Tabell stoung. Op der Generalversammlung vum 13.Juli 2013 ass de Jean Hansen no 9 Joer als President aus gesondheetleche Grënn zeréckgetrueden - a just puer Minutten no senger Démissioun vun der Generalversammlung zum Eirepresident ernannt ginn. Säin Nofollger als President ass den Damien Raths, deen direkt a senger éischter Ried als President vum Avenir kloer ënnerstrach huet, de Veräin zeréck an d'BGL Ligue wëllen ze féieren.
An der Saison 2013/2014 trëtt Beggen rem an der 1.Divisioun un, dëss Kéier awer am Nordbezierk. Den 1.Dezember 2013 geléngt dem Avenir an der Coupe de Luxembourg eng Sensatioun: de Champion Fola Esch gouf an der Dunantsstrooss am Elefmeterschéissen eliminéiert. Am Championnat huet den Avenir op Plaz 2 iwwerwantert an d'Saison schlussendlech op der 3.Plaz ofgeschloss, soudatt den Opstieg an d'Eirepromotioun leider knapps verpasst gouf. Aktuell spillt d'Equipe an der éischter Divisioun.
Mach (Moundkrater)
De Mach ass e grousse Moundkrater op der Moundrécksäit.
Heinrich Ignaz Franz Biber
Den Heinrich Ignaz Franz Biber, gebuer den 12. August 1644 zu Wartenberg a Béimen (haut Stráz pod Ralskem), a gestuerwen den 3. Mee 1704 zu Salzburg, war e béimesch-éisträichesche Komponist a Violonist aus der Barockzäit.
Gasstrëmpchen
Eng Gasstrëmpchen ass eng Zort Kierfchen a Form vun enger Bier aus Oxiden, deen a Luuchten, déi mat Gas funktionéieren oder an deene Pëtrol verdämpt, d'Liichtquell sinn, andeems e mat Hëllef vun der Flam un d'Liichte bruecht gëtt.
D'Gasstrëmpche gëtt fabrizéiert aus engem Tissu aus Seid oder Kotteng, dee mat speziell Salzer preparéiert gouf. Beim Liichte verbrennt den Tissu an enger Flam an d'Salzer bleiwen als Oxide Rescht. D'Gasflame selwer liichte kaum, well se am Liicht, wat ee gesäit, bal keen Emissiounsgrad hunn. Fir Gasluuchten fir ze liichten ze gebrauchen, goufe se fréier mat Gase benotzt, déi Rouscht vu sech ginn hunn, wa se gebrannt hunn, wéi de Benzol. Déi Luuchten hunn e gielzegt Licht vu sech ginn, an dat wéinst de Kuelestoffdeelercher déi gegloust hunn. Well déi Luuchten net hell waren, ass no anere Léisunge gekuckt ginn. De Carl Auer von Welsbach huet e gestréckte Kottengsfilet an eng Léisung vu Salzer gezappt. Hien huet virsiichteg de Kotteng verbrannt, a Rescht blouf eng Zort stabille Kierfchen, deen aus Oxide bestanen huet. Hien huet dat den 23. September 1885 an Däitschland ënner dem Numm Auer-Glühstrumpf patentéiere gelooss,
Leixões
Leixões ass e Mierhafen a Portugal. En ass an der Municipalitéit Matosinhos, no bei der Stad Porto eng ronn 4 km nërdlech vun der Plaz wou den Douro an d'Mier leeft. De Porto de Leixões ass ee vu den Haaptséihäfe vu Portugal.
Jos Rasqui
De Jos Rasqui ass 1922 den Tour de France matgefuer, huet awer an der 8. Etapp opginn.
Bad Sobernheim
Bad Sobernheim ass eng däitsch Stad a Kuruertschaft déi op der Nahe am Landkrees Bad Kreuznach a Rheinland-Pfalz läit. Si ass de Sëtz vun der Verbandsgemeng Bad Sobernheim.
Arrondissementer am Departement Ille-et-Vilaine
Déi 4 Arrondissementer sinn:
Canton de Paulhaguet
De Canton de Paulhaguet ass eng fréier franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.
Olympesch Wanterspiller 1994
Déi '''XXVII. Olympesch Wanterspiller''' goufe vum 12. bis de 27. Februar 1994 zu Lillehammer a Norwegen ofgehalen.
Conter
Conter ass eng Uertschaft am Kanton Lëtzebuerg an Haaptuert vun der Gemeng Conter.
Geographie
Conter läit no Süden an Osten um Bord vun den Däller vun der Schleedbaach an der Sir.
Geschicht
D'Uertschaft Conter ass op der Plaz vun enger grousser Axialhaff-Villa aus der Réimerzäit entstanen.
.
879/880 oder 903/904 gouf et eng éischt Kéier als locus Contrein an enger Schenkung ernimmt. Am 14. Joerhonnert gouf et schrëftlech als Guntrein festgehalen.
D'Parkierch ass zanter 1128 dokumentéiert. 1782 ass de Blëtz dran ageschloen a s'ass verbrannt. 1788 war se nees nei opgebaut.
Zanter dem 19. Joerhonert ass Conter den Haaptuert vun der Gemeng Conter.
Pilgerreesen op Conter
Conter war laang Zäit en Zil vu ville Wallfaarten. Zu Conter gouf déi helleg Walburga ugebiet fir "béis Aen" ze heelen oder eppes géint de "béise Bléck" z'ënnerhuelen. Den Oflaf vun deene Pelerinage beschreift de lëtzebuergeschen Dialektdichter Jakob Diedenhoven 1830 op eng ironesch Manéier a sengem Bittgang no Conter:
An der drëtter Strof schénge se schonn all geheelt ze sinn:
...
Canton de Pinols
De Canton de Pinols ass eng fréier franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.
Departement Aisne
D'Aisne ass eent vun den 83 franséischen Departementer déi 1790 gegrënnt goufen. Den Departement gouf aus Territoirë vun der Île-de-France an der Picardie zesummegestallt.
Geographie
Den Departement kann a véier grouss Géigenden opgedeelt ginn:
Kanton Réimech
De Kanton Réimech ass ee vun den zwielef Lëtzebuerger Kantonen. E läit am Oste vu Lëtzebuerg.
E grenzt am Norden un de Kanton Gréiwemaacher, am Süden u Loutrengen, am Osten un Däitschland an am Westen un d'Kantonen Esch-Uelzecht a Lëtzebuerg.
Déi 7 Gemengen am Kanton sinn:
Olympesch Wanterspiller 1992
Déi '''XXVI. Olympesch Wanterspiller''' goufe vum 8. bis den 23. Februar 1992 zu Albertville, a Frankräich ofgehalen.
Et waren déi lescht Olympesch Wanterspiller déi am selwechte Joer wéi déi Olympesch Summerspiller ausgedroe goufen.
Opbau vun der Äerd
D'Äerd ass eng liicht ofgeflaachte Gestengskugel mat engem Metallkär. Ëm d'Äerd ass e Gasmantel, d'Atmosphär. D'Atmosphär geet ongeféier bis 500 km an d'Héicht.
Bis zur Äerdmëtt sinn et 6.371 km, an dat geschaten Äerdgewicht ass 5,96 Quadrimilliounen (5,9736•1024) kg. Den Ëmfang ass 40.075 km um Equator.
D'Äerdkuuscht
D'Äerdkuuscht ass relativ dënn a besteet zu 49,13 % aus Sauerstoff, zu 26,00 % aus Silicium, zu 7,45 % aus Aluminium, zu 4,20 % aus Eisen, zu 3,25 % aus Calcium, zu 2,40 % aus Natrium, zu 2,35 % aus Kalium, zu 2,35 % aus Magnesium, zu 1 % aus Waasserstoff an zu 1,87 % aus diversen aneren Elementer. Si ass ënner de Kontinenter bis zu 70 km an ënner den Ozeane bis zu 10 km déck an ass, vun der Mass an dem Volume am Verglach zu deenen aneren Äerddeeler, kleng. Et gëtt ënnerscheet tëscht der kontinentaler Kuuscht an der ozeanescher Kuuscht. D'Grenz tëscht der Äerdkuuscht an dem Äerdmantel gëtt Mohorovicic-Diskontinuitéit genannt.
Den Äerdmantel
E läit ënner der Äerdkuuscht, ass ongeféier 2.860 km déck, a besteet gréisstendeels aus Silicatmineralien déi ënner mächetegem Drock an enormen Temperature fléissen. Am ënneschten Äerdmantel bilde sech fest a kompakt Kristaller. Den ieweschten Äerdmantel ass deelweis geschmolt. Vun do kënnt dee meeschte Magma hier. D'Iwwergangsschicht gehéiert nach zum ënneschten Äerdmantel a mécht d'Grenz zum Äerdkär.
Den Äerdkär
Den Äerdkär ass dee bannenste Beräich vun der Äerd a besteet haaptsächlech aus Eisen. En ass agedeelt an e feste Bannekär an e flëssegen Aussekär. De Bannekär ass ongeféier 1.130 km breet a geet bis zum Äerdmëttelpunkt, dee 6.230 km déif läit. Den Aussekär ass 2.200 km breet a läit bis zu 2.900 km ënner der Äerduewerfläch. Dëse banneschste Beräich ass gliddeg. D'Hëtzt ass nach vum Entstoe vun der Äerd erhale bliwwen a gëtt duerch d'Kärreaktiounen déif am Planéit nach verstäerkt.
Land a Mier
D'Landmass vun der Äerd ass ongeféier 30 % vun der totaler Fläch, d'Mierer bedecken ongeféier 70 %.
Naturrecht
De Begrëff Naturrecht (lat.: ius naturale) ass eng rechtsphilosopjesch Bezeechnung fir den Droit, wat virum positiven Droit, deen duerch sozial Norme gereegelt ass, steet. D'Naturrechtsléier steet am Géigesaz zum Droitspositivismus.
Dem Begrëff vum Naturrecht kann d'Iwwerzeegung zugronn leien, datt all Mënsch "vun Natur aus" (also net duerch Konventioun) mat onveräusserleche Rechter ausgestatt ass - onofhängeg vu Geschlecht, Alter, Plaz, Staatszougehéieregkeet oder der Zäit wou hie lieft. Dozou gehéieren d'Recht op Liewen ouni kierperleche Schued oder d'Recht op perséinlech Fräiheet. D'Naturrechter ginn demno als vir- an iwwerstaatlech "éiweg" Rechter ugesinn.
Donieft gëtt et eng Opfaassung vum Naturrecht als "Recht vum Stäerksten". Ënner der Viraussetzung vum gemengen Notze bedeit dat, datt déi selwecht Rechter d'Victoire vun der besserer Leeschtung iwwer ugestammte Berechtegungen erméigleche sollen. Am Sozialdarwinismus an am Faschismus huet sech doraus allerdéngs paradoxerweis en "ugestammtent Recht vun der besserer Leeschtung" erginn. D'Iddi vun den Naturrechter (béid Zorten) geet bis an d'griichesch Antiquitéit zeréck a krut am Zäitalter vun der Opklärung 17. bis 18. Joerhonnert eng politesch Bedeitung. Si stoung an der Oppositioun zum chrëschtlech-mëttelalterleche Versteestemech vun der Gnod: datt Eegenschafte wéi Liewen oder Fräiheet duerch gnädeg Autoritéite wéi Gott oder dem Kinnek perséinlech a willkürlech vergi goufen, ouni datt een e Recht dorop hat.
E Beispill aus der Politik kann dës Haltung veruschaulechen: Naturrechtlech kéint een argumentéieren, eng humanitär Interventioun wir gerechtfäerdegt, well opgrond vum Naturrecht eng generell Flicht besteet, Mënschen ze hëllefen, och deenen, déi net zu der eegener Communautéit zielen. Nom Hugo Grotius besteet deem géintiwwer éischter e generellt Recht - keng Flicht - fir eng humanitär Interventioun a sou Situatiounen.
D'Beruffung op en iwwerpositiven Droit geet dovun aus, datt bestëmmt Droitssätz onofhängeg vun der konkreeter Ausgestaltung duerch d'Rechtsuerdnung "schlechthi" Geltung beusprochen, an domat duerch e positiven Akt vun der Rechtssetzung weeder geschaf, nach geschaf gi mussen, an och net ausser Kraaft gesat kënne ginn.
Am kathoulesche Kiercherecht, wat déi europäesch Geschicht geprägt huet ënnerscheet sech de ius divinum naturale vum ius divinum positivum doduerch, datt et net opgeschriwwen ass. Et gëtt als aktiv autoritär Handlung amplaz vun engem passive Buschtaf, deen een interpretéiere kann, duergestallt. Domat gëtt d'Iwwerleenheet vun der konkreeter Uweisung iwwer d'Schrëft betount.
Déi am Naturrecht geléierten Droitsprinzipie ginn ënnerschiddleche Quellen zougesprach, déi ni vun de Mënsche konnte beaflosst ginn. Als Beispiller kann een nennen: Trotz der Méiglechkeet, als Quell vum Naturrecht souwuel Gott wéi och de Mënsch anzesetzen, kann et net am Sënn vun enger moderner Naturwëssenschaft verworf ginn, mä ass en Haaptgéigestand vun der Moral- a Rechtsphilosophie. Nom Johannes Messner besteet d' (spezifesch mënschlecht) Naturgesetz, wat fir d'Naturrecht als Haaptbasis ugesi gëtt, "nicht in einem unveränderlich für alle Zeiten gleichen Moralkodex, vielmehr in den das vollmenschliche Sein bedingenden und den Menschen verpflichtenden Grundwerten oder Grundprinzipien, die nur in ihrem allgemeinen Gehalt unveränderlich und nur insoweit absolute Geltung besitzen, als sie dem unveränderlichen und selbst einen absoluten Wert darstellenden Grundwesen der Personnatur des Menschen entsprechen."
Deem géintiwwer verneenen aner rechtsphilosophesch Iwwerleeungen d'Gëlle vun engem iwwerpositive Recht an halen nëmmen dat fir verbindlech, wat duerch e rechtssetzenden Akt als positiivt Recht norméiert ginn ass.
Duerch d'Unhuele vun engem iwwerpositive Recht ginn elementar moralesch Grondsätz, eethesch oder reliéis motivéiert, dem Zougrëff vun enger positiver Legislatioun entzunn, wat déi Grondsätz engersäits stäerkt, anerersäits se awer nëmmen an deem Mooss verwierkleche léisst, wéi iwwer hirem Bestand e méiglechst breede Konsens herrscht.
D'Naturrecht (als Iddi vun engem onveräusserleche Recht) bilt eng fundamental Argumentatiounsgrondlag vu verschiddenne Rechtsgebidder wéi vum Mënscherechter oder vum Vëlkerrecht. D'Naturrecht ass dann deen Deel vum mënschlechen Naturgesetz, dee sech op d'gemeinschaftlecht Liewe bezitt, well eréischt wann et eng Communautéit gëtt, gëtt et och en Droit. De Johannes Messner definéiert:
Eng éischt aflossräich Synthees vn den zwéin Urspréng huet den Thomas vun Aquin versicht. An der scholastescher Moraltheologie an am Zäitalter vun der Opklärung kruten d'Naturrechtsléieren nees eng méi grouss Bedeitung. Besonnesch aflossräich an der Ausformung vun engem liberalen Naturrechtsgedanke waren hei den Hugo Grotius mat sengem Wierk De iure belli ac pacis ("Iwwer d'Recht a Krich a Fridden") souwéi mat sengem Privatrechtsléierbuch Einführung in die holländische Rechtsgelehrsamkeit, de Samuel von Pufendorf mat De iure naturae et gentium ("Iwwer d'Natur- a Vëlkerrecht") a besonnesch den John Locke. Op de Locke hu sech d'US-amerikanesch Grënnungspappen a besonnesch den Thomas Jefferson bezunn, fir d'Onofhängegkeetserklärung ze begrënnen.
Lëscht vun den Äerdmoundkrateren M
Aner Lëschten
A B C D E F G H I J K L N O P Q R S T U V W X Y Z
Deep Impact (Raumsond)
Deep Impact ass eng Raumsond vun der NASA, déi d'Zesummesetzung vum Kär vum Koméit Tempel 1 erfuersche soll.
De 4. Juli 2005 ass den Impakter, dee vun der Raumsond ofgeschoss gouf, an de Koméit geschloen an huet dobäi e Krater gemaach, deem säi geschaten Duerchmiesser tëscht 100 an 250 m a seng Déift bei ronn 30 m läit. Dobäi goufen en ettlech Tonne Material aus dem Koméit sengem Ënnergrond erausgeschleidert.
Sou konnte spektrokopesch Studie gemaach ginn an d'Zesummesetzung vum Koméit erfaasst ginn.
Et goung awer och nach drëm d'Effeten erauszefannen an ze moossen, déi sou en Opschlag op e Koméit oder Meteor kann hunn, fir eventuell sou Objeten, déi der Äerd ze no kommen, deviéieren ze kënnen.
Victor Kirchen
Den Victor Kirchen, gebuer den 9. Juni 1898 zu Biwer a gestuerwen de 5. September 1970 zu Bouneweg, war e lëtzebuergesche Vëlossportler.
De Victor Kirchen huet am Joer 1925 um Tour de France deelgeholl, wou hien an der 7. Etapp opginn huet.
Rochuskapell an der Fiels
Se steet an der Mierscherstrooss, dem CR118 vis-à-vis vum leschten Haus, am Lach nieft der schaarfer Kéier.
De 6. November 2020 gouf se als nationaalt Monument klasséiert.
Zur fréierer Par Fiels gehéiert och nach d'Parkierch vun der Fiels an d'Kapell vun Iernzen.
Geschicht
Wärend dem Drëssegjärege Krich huet, wei op villen anere Plazen och, d'Pescht an der Fiels geroost.
Den hellege Rochus gouf zu Lëtzebuerg als de Peschthellegen ugesinn, also deen een ëm Hëllef rifft fir sech dogéint ze schützen. Dat hu sengerzäit och den Niklaus Hansen a seng Fra, d'Catharina Schlaug gemaach. Si hunn dem hellege Rochus versprach eng Kapell ze baue wa se vun der Krankheet verschount bléiwen. Dat huet geklappt an dunn hu se wéi versprach d'Kapell um deemolege Wee fir op Noumer baue gelooss.
Europäesch Bank fir Neiopbau an Entwécklung
D'Europäesch Bank fir Neiopbau an Entwécklung (engl.: European Bank for Reconstruction and Development, frans.: Banque européenne pour la reconstruction et le développement; däit.: Europäische Bank für Wiederaufbau und Entwicklung; kuerz: BERD oder EBRD) ass eng international Bank, déi Rekonversioun vun den Ekonomien an de fréieren kommunistesche Länner an Europa an Zentralasien finanzéiert. Déi bewëllegt Sue si fir d'Privatiséierung vun Entreprisë geduecht. Hire Sëtz ass zu London.
Originnen
D'BERD gouf 1991 gegrënnt, nodeem d'Berliner Mauer gefall war an déi fréier kollektivistesch Länner de Wee zeréckfonnt hunn zum System vun der Privatwirtschaft. D'Zil vun der BERD war an ass et, dëse Länner an hirem schwierege Reconversiounsprozess bäizestoen. Den éischte President vun der BERD war de Fransous Jacques Attali.
Bibliothèque de la Pléiade
D'Bibliothèque de la Pléiade ass eng Buchkollektioun vu franséischsproochege Bicher.
Den éischte Band ass 1931 bei den Éditions de la Pléiade/Jacques Schiffrin & Cie erauskomm. Wéinst finanzielle Schwieregkeete gouf d'Serie 1933 an d'Éditions Gallimard integréiert.
Follgend Auteure goufen an den éischte Bänn publizéiert: Baudelaire, Racine, Voltaire, Poe, Laclos, Musset, Stendhal.
D'Konzept war fir deemools eenzegaarteg: d'Serie proposéiert Wierker vu klasseschen Auteuren am Täscheformat an enger aussergewéinlech luxuriéiser Qualitéit op Bibelpabeier a mat Liederaband mat gëllenem Drock.
Bis am November 2008 si 550 Bänn vu bal 200 Auteuren erauskomm. All Joer komme bis zu enger Dosen nei Bänn eraus. Wann och de Schwéierpunkt ëmmer nach bei de franséische Klassiker läit, sou komme mëttlerweil awer och Haaptwierker vun der Weltliteratur zu Éieren.
Reliounskricher (Frankräich)
D'Reliounskricher oder och nach Hugenottekricher, waren eng Serie vun aacht Reliounskonflikter a Frankräich, an deene Katholicke géint Hugenotten (Protestante goufen a Frankräich huguenot genannt) gekämpft hunn (1562 bis 1598).
Äermelkanal
Den Äermelkanal, (fr. La Manche, engl. The English Channel) ass eigentlech kee Kanal, mä eng schmuel Mieresstrooss, déi den Atlantik mam Nordmier verbënnt an haut Groussbritannien vum Europäesche Kontinent trennt. Le Havre, Calais a Boulogne (Frankräich), Southampton a Plymouth (England) sinn e puer Stied op den zwou Säite vun dëser Mieresstrooss.
Reliounskricher (Frankräich)
Éischte Reliounskrich (1562–1563)
Den éischte Reliounskrich huet vu Mäerz/Abrëll 1562 bis Mäerz 1563 gedauert. Den Ënnerscheed zum Ufanksmount kënnt dohier, datt déi zwee Géigner verschidde Meenungen hunn. Fir d'Protestante geet de Krich mam Massaker vu Wassy un, fir d'Katholicken ass et dem Condé seng Attack op Orléans den 2. Abrëll 1562.
Äermelkanal
Am Äermelkanal leien d'Inselen Jersey a Guernsey (westlech vun der Bretagne) a Wight (direkt südlech vun der englescher Küst).
Altair (Stär)
De Stär Altair (och Atair genannt) ass deen hellste Stär am Stärebild Aquila (Aadler), Bayer-Klassifizéierung α Aquilae. Zesumme mat de Stäre Vega an Deneb bilt den Altair d'Summerdräieck.
Reliounskricher (Frankräich)
Éischte Reliounskrich (1562–1563)
Den Edikt vum Januar 1562 hat de Protestanten d'Fräiheet vum Kult baussent de Stied erlaabt. Wéi de François de Guise Protestanten an der klenger Stad Wassy beim Feiere vum Kult an der Stad selwer erwëscht, léisst hie si massakréieren, ënner dem Virwand datt si géint den Edikt verstouss hunn. Dës Episod erméiglecht him d'Reconciliatiounspolitik vun der Kinnigin Mamm Katharina vu Medici ze ruinéieren, déi vum Kanzler Michel de L'Hospital ënnerstëtzt gouf.
Altair (Stär)
Daten
Den Altair ass e groussen Haaptreienzwerg mat dem 1,2-fache Duerchmiesser vun eiser Sonn. Seng Liichtkraaft ass zirka déi 11-fach vun eiser Sonn. Mat enger Uewerflächentemperatur vun zirka 9.440 Kelvin ass den Altair en duerchschnëttlech waarme Stär.
Etymologie
Den Numm Altair stammt aus dem Arabeschen (at-tair) a bedeit „Deen, dee flitt“.
Äermelkanal
Den Äermelkanal huet et net ëmmer ginn. Bis ongeféier 6000 viru Christus war Groussbritannien un de Kontinent ugebonn.
Reliounskricher (Frankräich)
Éischte Reliounskrich (1562–1563)
D'Protestanten ënner dem Condé gräifen dann elo och zu de Waffen, an erueweren eng Partie Stied. D'Schluecht vun Dreux, am Dezember 1562 a vun de Katholicke gewonnen, ass déi éischt wierklech Schluecht tëscht den Arméien am Konflikt. Zu Dreux wéi och an de spéidere Schluechte spillen d'Söldner op béide Säiten eng grouss Roll. Dat sinn Däitscher fir béid Säiten an dobäi nach Italieener op kathoulescher Säit. Mat der Ermuerdung vum Guise am Februar 1563 virun der Stad Orléans verléieren d'Katholicken hire Chef an e grousse Strateg.
Äermelkanal
De Färbetrib
Tëscht Frankräich, der Belsch, Holland an Däitschland am Süden an England am Norde besteet een intensive Färbetrib. Bekannt Färlinne sinn follgend Routen:
Reliounskricher (Frankräich)
Zweete Reliounskrich (1567–1568)
Den Zweete Reliounskrich gëtt duerch d'sougenannt Iwwerraschung vu Meaux (26.-28. September 1567) ausgeléist. Hei hat de Condé probéiert, de Kinnek z'entféieren. Do stellt sech natierlech d'Fro wéisou d'Protestanten eng Politik zerstéiere ginn, déi fir si dach bis dohi favorabel war. Dozou muss ee wëssen, datt zu gläicher Zäit d'spuenesch Arméi laanscht d'franséisch Grenz ënnerwee ass, fir eng Revolt an de Spueneschen Nidderlanden z'ënnerdrécken. Do kënnt villen d'Iddi vun engem generelle Protestantemassaker, a sou hoffe si, andeems si de Kinnek wuertwiertlech huelen, a Sécherheet ze sinn.
Äermelkanal
Den Zuchverkéier (Eurotunnel)
Den Dram vun engem Tunnel ënner der Manche ass net am 20. Joerhonnert gebuer ginn. Schonn 1875 gouf et eng Kanalgesellschaft, déi deemools zu den zwou Säite vum Kanal un engem Tunnel gebuert huet. Hir Aarbecht ass 1882, nodeem schonn op den zwou Säiten e Stolle vun 1800 m gebaut war, aus politeschen a militäresche Grënn agestallt ginn.
Reliounskricher (Frankräich)
Zweete Reliounskrich (1567–1568)
De Konflikt spillt sech haaptsächlech ronderëm Paräis of. D'Schluecht vu Saint-Denis am November 1567 erméiglecht de Katholicken, d'Protestanten, déi scho geféierlech no bei der Haaptstad sinn, zeréckzedrécken. De Fridde vu Longjumeau bréngt fir eng kuerz Zäit Rou an d'Land, mä jiddweree weess, datt dëse Konflikt nach laang net eriwwer ass.
Drëtte Reliounskrich (1569–1570)
Et dauert net laang, do geet d'Gekrichs am Süden an am Zentrum vu Frankräich nees lass, tëscht den Truppe vum Herzog vun Anjou an den Hugenotten ënner dem Coligny a Condé. D'Schluechte vu Jarnac (Mäerz 1569) a Moncontour (Oktober 1569) ginn un d'Katholicken, an de Condé fënnt an der Schluecht vu Jarnac den Doud.
Äermelkanal
Den Zuchverkéier (Eurotunnel)
D'Iddi vum Tunnel ass dunn nom Zweete Weltkrich erëm opgegraff ginn an och mat Iwwerzeegung an Nodrock virugedriwwe ginn. Zanter 1994 ass den Tunnel ënner der Manche eng Realitéit. E gëtt vun der Gesellschaft Getlink bedriwwen. Mat enger Eisebunnsnavette fir Autoen a Camionen, a mam Eurostar, ass haut dat englescht Eisebunnsnetz un dat europäescht um Kontinent ugebonnen.
Reliounskricher (Frankräich)
Drëtte Reliounskrich (1569–1570)
Nom Doud vum Condé ass de Coligny eenzege militäresche Chef vun de Protestanten. Si réckele bis op La Charité-sur-Loire erop, a si vun do aus eng direkt Gefor fir Paräis. De Fridde vu Saint-Germain (August 1570) setzt dësem drëtte Konflikt en Enn, a fir d'alleréischt Kéier ginn de Protestante sougenannt places de sûreté zougesot.
Canton d'Allègre
De Canton d'Allègre ass eng fréier franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.
Reliounskricher (Frankräich)
Véierte Reliounskrich (1572–1573)
D'Hochzäit tëscht dem Henri vun Navarra, Chef vun de Protestanten, an der Marguerite vu Valois, Schwëster vum Kinnek, den 18. August 1572 sollt de Fridde sécheren. Mä de Baartelméis-Massaker de 24. August kënnt dertëscht, a sou ass net u Fridden ze denken. Wéi wäit d'Monarchie un dësem Massaker bedeelegt war, ass nach bis haut net gekläert. Eng wichteg Roll huet awer och d'Paräisser Bevëlkerung gespillt. D'Katholicken hunn d'Bestietnes ganz schlecht opgeholl, an déi domat verbonne Protestanten déi a ganz Paräis waren, als Gäscht vun der Blutthochzäit. Ausgeléist gëtt dat Ganzt duerch d'Attentat op de Coligny den 22. August, mä den Admirol gëtt dobäi nëmme blesséiert. Vu wiem d'Attentat ausgaangen ass, ass och net gekläert. Historiker wéi d'Janine Garrisson vertrieden d'Thes datt Madrid dohanner stoe kéint, well d'Fransousen a Flandern amarschéiere wollten. Flandern war awer spuenescht Gebitt, an de Coligny war den Haaptvertrieder fir e Flandernfeldzuch.
No enger bluddeger Nuecht zu Paräis kënnt et zu weidere "Provënz-Baartelméisnuechten", zum Beispill zu Orléans, Bourges, Angers oder och nach Bordeaux an Toulouse. D'Zuel vun den Affer gëtt em déi 3000 zu Paräis geschat.
Fënnefte Reliounskrich (1574–1576)
Am fënnefte Reliounskrich spillen d'sougenannt "Malcontents" eng grouss Roll. 1574 komme sech d'moderéiert Katholicke wéi d'Unhänger vum Monsieur, François d'Alençon, an d'Protestante méi no fir géint de Kinnek ze goen. Si verlaangen eng generell Reform vum franséische Staat. Domat ass de fënnefte Konflikt eigentlech dee politeschste vun alle Reliounskricher.
Ausserdeem ass et awer och eng aristokratesch Revolt. Den Adel profitéiert vun der aktueller Situatioun: de Charles IX. ass gestuerwen, an d'Katharina vu Medici huet d'Régence bis den Henri III. aus Polen zeréckass. Eng Régence ass ëmmer eng Period wou d'kinneklech Muecht geschwächt ass. D'"Paix de Monsieur" (Mee 1576) rehabilitéiert d'Affer vun der Bartholomäusnuecht a fir den d'Alençon nees zeréck op d'kinneklech Säit ze zéien, gi seng Lännereie vergréissert. Den Numm vun dësem Fridde kënnt dann och dohier, datt den d'Alençon den Haaptbeneficiaire ass.
Sechste Reliounskrich (1576–1577)
Duerch den Drock vun de "Malcontents" rifft de Kinnek d'États généraux zu Blois zesummen. Dës, genee wéi déi éischt kathoulesch Liga déi sech nom Edikt vu Beaulieu am Juli 1576 als Reaktioun dorop gebilt huet, verlaangen e Retour zur Reliounseenheet, wat natierlech erneit zum Krich féiert. Well awer keng vun deenen zwou Säite sech e laange Konflikt finanziell leeschte kann, kënnt et séier zum Pazifikatiounsedikt vu Poitiers am Oktober 1577.
Siwente Reliounskrich (1579–1580)
De siwente Reliounskrich brécht aus, well d'Klausele vum Pazifikatiounsedikt vu Poitiers schwéier duerchzesetze sinn, virun allem déi wou et em d'places de sûreté geet. Dëse Konflikt spillt sech haaptsächlech am Südweste vu Frankräich of, a kënnt op en Enn duerch verschidde Reamenagementer vum Edikt vu Poitiers.
Aachte Reliounskrich (1584–1593)
Den aachten a leschte Konflikt an dëser laanger Serie vu Reliounskricher gëtt och nach Kricher vun der Liga genannt. Dëse Konflikt brécht no véier Joer vu relativem Fridden aus, well den Henri vun Navarra duerch d'Salescht Gesetz en Urecht op de franséischen Troun huet, nodeem den d'Alençon den 10. Juni 1584 gestuerwen ass. Den Hoke bei der ganzer Saach ass, datt den Henri Protestant ass - onméiglech fir Frankräich. D'Liga setzt sech op en Neits zesummen, a gëtt kräfteg vum spuenesche Kinnek Philippe II. ënnerstëtzt (Traité vu Joinville, 31. Dezember 1584).
D'Organisatioun vun der Liga ass komplex. Nieft der Liga vun de kathoulesche Prënzen, déi hir Exigencen am Manifest vu Péronne (Mäerz 1585) duerstellen, an déi vum Henri III. duerch den Edikt vun Nemours (Juli 1585) Zougeständnesser kréien, gëtt et eng Rei vu méi oder manner onofhängegen urbane Ligen.
D'reliéis Motivatioun ass evident, mä et ass awer net déi eenzeg. D'Stied déi bei der Liga matmaachen, hoffen hir kommunal Autonomie zeréckzekréien, d'Prënze verstoppen ëmmer manner hir Ambitiounen (den Henri de Guise huet et op den Troun ofgesinn), an erneiten États généraux am Dezember 1588 versichen de Kinnek ënner eng Tutelle ze stellen, andeems si d'Wiel vu senge Beroder kontrolléiere wëllen. Zanter Mee 1588 ass den Henri III. schonn nëmmi zu Paräis, hie gouf vun der Liga verdriwwen (Dag vun de Barrikaden) an de Guise ass an engem gewësse Sënn Kinnek vu Paräis.
Canton de Saugues
De Canton de Saugues ass eng fréier franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.
Luxite
Luxite ass den Handelsnumm vum Sprengsalpéiter, deen tëscht 1907 an 2001 vun der Firma Poudrerie de Luxembourg S.A. op der Kockelscheier produzéiert gouf.
Reliounskricher (Frankräich)
Aachte Reliounskrich (1584–1593)
Am Mäerz 1590 gewënnt hien d'Schluecht vun Ivry an et kënnt zu enger éischter Belagerung vu Paräis bei der ëm déi 45.000 Leit em d'Liewe kommen.
Andalusien
Andalusien (sp: Andalucía) ass eng Regioun an eng autonom Gemeinschaft a Spuenien.
Reliounskricher (Frankräich)
Aachte Reliounskrich (1584–1593)
Dräi Joer laang versicht de Philippe II. vu Spuenien, säi Meedchen, d'Infantin Isabelle-Claire-Eugénie, op de franséischen Troun ze kréien, well hatt d'Enkelin vum Henri II. ass, mä d'Paräisser Parlament ass strikt dogéint: a Frankräich komme keng Fraen op den Troun.
Luxite
Dofir gouf 1907 eng Filial mam Numm Explosifs Luxite sàrl gegrënnt, an nei Fabrikatiounsgebaier gebaut.
Andalusien
Geographie
Andalusien läit am Süde vu Spuenien a grenzt am Norden u Kastilien-La Mancha an un Extremadura, am Süden un d'Mëttelmier an am Westen u Portugal. Andalusien huet eng Fläch vun 87.268 km² an hëlt domat 17,2 % vu Spuenien an. D'Haaptstad ass Sevilla.
Äermelkanal
"Testfeld" fir aussergewéinlech Leeschtungen
Den Äermelkanal war ëmmer fir vill Mënschen eng Erausfuerderung fir aussergewéinlech Leeschtungen.
Reliounskricher (Frankräich)
Aachte Reliounskrich (1584–1593)
Déi definitiv Victoire vum Henri IV. ass awer nëmme méiglech, wéi hie sech am Juli 1593 definitiv zum Katholizismus konvertéiert. Am Februar 1594 gëtt hien zu Chartres gekréint, am Mäerz hëlt hie Paräis an. Definitiv Rou am Land ass awer eréischt 1598, nom Edikt vun Nantes.
Kräizegungsgrupp
Kräizegungsgrupp ass déi kënschtleresch Duerstellung vun der Kräizegung vu Jesus mat Figuren, déi ronderëm d'Kräiz stinn.
Andalusien
Andeelungen
Andalusien ass an 8 Provënzen agedeelt, déi hirersäits a 770 Gemengen agedeelt sinn.
Kräizegungsgrupp
Skulpture vun enger Kräizegungsgrupp sinn dacks op Flouer- a Weekräizer, a Kierchen a Weekapellen ze gesinn.
Andalusien
Geschicht
D'Regioun Andalusien ass zanter dem 11. Januar 1982 eng autonom Gemeinschaft.
Politik
De President ass den José Antonio Griñán (PSOE). Parlementaresch Vertriedung am spuenesche Kongress huet 62 Sëtz an am Senat sinn et der 8.
Demographie
Am Joer 2007 ass d'Awunnerzuel 8.059.431. Domat ass Andalusien déi meescht bevëlkert Regioun a Spuenien.
Äermelkanal
Den Äermelkanal am Zweete Weltkrich
Déi däitsch Arméi huet dunn déi franséisch a belsch Säit vum Äermelkanal staark befestegt, fir eng Invasioun vun den Alliéierten ze verhënneren. Och d'Insele Guernsey an Jersey waren de ganze Krich duerch bis zur Landung am Joer 1944 vun den Alliéierten an däitscher Hand.
Eng vun de grousse Séischluechten am Äermelkanal war am Februar 1942, wéi déi gréisst däitsch Krichsschëffer, d'Panzerkreuzer Scharnhorst a Gneisenau an de schwéiere Kreuzer Prinz Eugen vum Hitler den Uerder kritt hunn, sech aus dem Atlantik zeréckzezéien, den Duerchbroch duerch den Äermelkanal ze forcéieren an dann en däitschen Hafen unzelafen (Operatioun Cerberus). Trotz engem giganteschen Asaz vun englesche Streitkräfte koumen si zwar a schwéierer Séi duerch, mä d'Gefor, déi vun hinne fir d'Geleitszich am Atlantik ausgaange war, war domat aus der Welt geschaf.
Zwou Woche méi spéit ass de Gneisenau vu Bomme getraff ginn, a koum dunn net méi an den Asaz. De Prinz Eugen ass duerch en englescht U-Bot getraff ginn an ënnergaangen. De Scharnhorst ass op eng Minn gelaf, war 8 Méint laang a Reparatur an ass dunn am Dezember 1943 versenkt ginn.
Schliisslech huet sech de 6. Juni 1944 am Äermelkanal, um D-Day, déi gréisst militäresch Landungsoperatioun aus der Weltgeschicht ofgespillt. Dat war d'Operatioun Overlord an der Normandie, duerch déi d'Alliéiert d'Enn vum Zweete Weltkrich erméiglecht hunn.
Tour de France 1905
Den drëtten Tour de France gouf vum 9. Juli bis den 30. Juli 1905 an 11 Etappe gefuer. Vun 3.021 km déi virgesi waren, goufen der 2.944 gefuer. Dëst koum dohier datt e puer Arrivéë virun d'Stied verluecht goufen, amplaz an der Stad ze si wéi dat am Ufank geplangt war.
Luxite
Luxite war e Sécherheetssprengstoff dee schwéier brennt (difficilement inflammable oder DI) a bestoung aus Ammoniumnitrat, Schwiefel, Brongkuel (Lignite), Holzmiel, Aluminiumpolfer an TNT. E war a Kartuschen ofgefëllt, déi a Pabeier mat Paraffin agewéckelt waren an déi och a fiichter Ëmgéigend zum Asaz komme konnten. Et gouf verschidden Zorten, wéi Luxite 1, Luxite 3, Luxite 4, Luxite EB, Luxite 18 et Luxite S I.
Bei den Déifställ 1984 an 1985, am Zesummenhank mat der Bommeleeër-Affär, waren iwwer 400 kg Luxite aus Steekaule geklaut ginn, vun deem en Deel bei den Uschléi, déi nokoumen, zum Asaz koum.
Mat der Produktioun zu Lëtzebuerg gouf 2001 opgehalen.
D'Gebaier vun der Poudrerie de Luxembourg goufen dono ëmgebaut, an 2018 a Parc Luxite ëmgedeeft. Dora sinn ewell ë. a. Start-up-Entreprisen aus dem Beräich Eko-Technologien. D'Gemeng Réiser huet och eng Strooss (Rue Luxite, Postcode 1899) nom Sprengstoff genannt.
Naruto (Manga)
Naruto, op Japanesch ナルト, ass eng Mangarei vum japanesche Mangaka Masashi Kishimoto, déi vun 1999 bis 2014 erauskoum an och als Animeserie produzéiert gouf. Et ass e Shonen-Manga an deem den Haaptpersonnage, den Naruto Uzumaki, e Weesekand ass, dat net weess, wie seng Eltere sinn. Hie lieft an enger komescher Welt, mat lauter Ninjaen. Den Naruto wëll vun den aneren unerkannt ginn, andeems hien en Hokage gëtt, dat heescht de wichtegsten Ninja a Chef vum Duerf.
Am November 1999 gouf Naruto fir d'éischt a Japan an der Zäitschrëft Shonen Jump verëffentlecht.
Geschicht
Konoha, d'Duerf wou den Naruto wunnt, gouf viru laanger Zäit vun engem risege Fuuss mat néng Schwänz ugegraff. Dëse Fuuss huet Kyubi geheescht an huet onbesiegbar geschéngt. All d'Leit vum Duerf hu géint hie gekämpft. Nëmmen de véierten Hokage huet et gepackt fir hien an de Kierper vun engem Jong anzespären. Dëse Jong war den Naruto Uzumaki. Den drëtten Hokage wollt datt jiddwereen den Naruto als hire Retter gär huet, mä den Naruto gëtt vum ganzen Duerf ausgestouss a kee wëll eppes mat him ze dinn hunn. Wéi en op d'Ninjaakademie geet, fënnt hie keng Frënn. Dofir wëll hie jiddwerengem beweise wat hie wäert ass, andeems hien Hokage gëtt. Hien huet awer keng Talenter a bréngt keng Ninjatechnik fäerdeg. An deenen Ninjatechnike geet et drëms, eng Kombinatioun vu Fangerzeechen ze maache fir eng iwwermënschlech Aktioun, wéi e Feierstral oder eppes an där Zort ze provozéieren. Déi Technike ginn duerch de Chakra reguléiert, d'Energie déi jiddwereen a sech huet. De Mizuki, e béise Professer, ass léif mam Naruto a seet him datt hie Schrëftrolle klaue soll, déi him hëllefe kéinten, méi staark ze ginn. Déi Schrëftrolle klaut den Naruto a leeft domat an de Bësch fir se ze studéieren. De Mizuki gëtt an deem Bësch ëmbruecht an den Naruto kritt den éischten Ninja-Grad: Genin. Hie kritt dat Ninjastirbändchen dat dozou passt. Hie kënnt an eng Ekipp mam Sasuke Uchiwa, engem talentéierten Ninja aus enger adleger Ninjasfamill, a mam Sakura Haruno, dem Naruto säi Schwaarm. Hire Sensei, dee se trainéiert, ass de Joonin Kakaschi Hatake, deen an den Ae vu villen Ninjaen e mysteriéisen a ganz staarken Ninja ass. No e puer Missiounen denkt de Kakashi, si wiere genuch ausgebilt fir de Chuunin-Test ze probéieren. Dee gëtt leider vum Orochimaru ënnerbrach. D'Duerf gëtt vum drëtten Hokage gerett, dee säi Liewen dofir gëtt. Den Naruto gëtt bal vum Itachi Uchiwa a vum Kisame Hoshigaki entfouert, mä de Jiraya rett den Naruto am leschten Ament a bitt him en Training un, wann en him hëlleft Tsunade erëmzefannen, déi den drëtten Hokage ersetze soll. Wéi den Naruto an d'Duerf erëmkënnt, wëll de Sasuke géint hie kämpfen, mä leeft schlussendlech fort, fir bei den Orochimaru ze goen, deen him versprécht aus him e staarken Ninja ze maachen.
5 Grouss Shinobi Natiounen
An de 5 grousse Shinobi Natioune gëtt et jeeweils ee verstoppt Duerf, dat vun engem Kage (Schiet) geféiert gëtt.
D'Sendungen
Zu Lëtzebuerg lafen déi franséisch an däitsch Versioun. Déi däitsch leeft um RTL 2 an déi franséisch um Cartoon Network France, Mangas et NT1, France 3, Game One oder Club RTL.
Science Festival
De Science Festival ass e lëtzebuergesche Wëssenschaftsfestival deen am Kulturjoer 1995 entstanen ass an am Prinzip all zwee Joer stattfënnt. De Science Festival déngt dozou, Wëssenschaftskultur a wëssenschaftlech Fuerschung zu Lëtzebuerg virzestellen, z'ënnerstëtzen a weider ze dreiwen. Zanter dem Joer 2005 gëtt de Festival am Gronn organiséiert, an de Raimlechkeete vum Naturmusée a vun der Abtei Neimënster. De Science Festival gëtt ënnerstëtzt vum Kulturministère, vum Ministère fir Héichschoul a Fuerschung a vum nationale Fuerschungsfong.
Virstellung
De Science Festival soll op eng einfach, verständlech a spilleresch Manéier d'Technik, d'Mathematik an Naturwëssenschaften de Kanner, Jugendlechen an natierlech och den Erwuessene méi no bréngen. Aus dem Staunen eraus an dem Virwëtz soll de Visiteuren d'Geheimnisser vun der Wëssenschaft an Technik interaktiv an nom Motto Hands-on Science virgestallt ginn.
An den eenzelen Ateliere kann d'ganz Famill wärend de Weekender, souwéi Schoulklassen a Gruppen op Umellung an der Woch spannend a faszinant Phenomeener mat hire fënnef Sënner entdecken oder bei verschidden Experimenter selwer assistéieren a mat fuerschen. An den eenzele Virféierungen an Ausstellunge kann de Visiteur sech vum neiste Stand vun der Technik iwwerzeegen a sech informéieren oder sech bei Konferenzen un Debatte bedeelegen.
Lëscht vun de Provënze vum Réimesche Räich
Dës Lëscht vun de Provënze vum Réimesche Räich ass en Deel vun de Referenztabellen.
9. Februar
Den '''9. Februar''' ass de 40. Dag vum Joer am Gregorianesche Kalenner.
Summerdräieck
De Summerdräieck ass eng einfach, awer markant Stärekonstellatioun um nërdleche Stärenhimmel. Et ass keen offiziellt Stärebild am Sënn vun der IAU (International Astronomesch Unioun). An de Summerowenter ass et déi opfällegst Konstellatioun um Zenit.
De Summerdräieck ass am Summer an der Nordhemisphär um Nuetshimmel kuerz no Sonnenënnergank schonn an der Schummerecht a südlecher Richtung ze gesinn. Trotz Liichtverschmotzung ass et och an de Groussstied ze gesinn. D'Formatioun besteet aus de Stären:
Brécy (Cher)
Brécy ass eng franséisch Gemeng am Departement Cher an der Regioun Centre. Brécy läit am Oste vu Bourges am Dall vum der Tripande, en Niewefloss vum Ouatier de sengersäits an d'Yèvre leeft.
Klitoris
D'Klitoris (clitoris), och Gäipmännche genannt, ass en Organ vun der Fra a vun allen anere Mamendéieren, dat zu de baussenzege weibleche Geschlechtsorganer gehéiert.